Μαρμελάδα λεμόνι ξινούτσικη, με βανίλια
Δεν έχει πολλή ζάχαρη αυτή η μαρμελάδα. Υπέροχα ξινούτσικη, με όλη τη σπιρτάδα και το άρωμα του λεμονιού, αρωματισμένη με βανίλια, είναι ωραία στο ψωμί αλλά και σε γλυκά - τους δίνει μια ιδιαίτερη ζωντάνια.
1 κιλό λεμόνια , 200 - 300 γρ. ζάχαρη , 2 λοβοί φυσικής βανίλιας
Για να φτιάξουμε ξινούτσικη μαρμελάδα λεμονιού με βανίλια, ξεκινάμε καθαρίζοντας με ένα κοφτερό μαχαίρι τα λεμόνια από τις φλούδες και το λευκό μέρος ανάμεσα στις φλούδες και τη σάρκα και τα αφήνουμε στην άκρη.Τα κόβουμε στη μέση, αφαιρούμε τα κουκούτσια και όση από τη μεμβράνη μπορούμε. Κρατάμε δηλαδή μόνο τα «φιλετάκια» λεμονιού. Κόβουμε τη σάρκα σε μικρούς κύβους. Ολα τα υπολείμματα από τα λεμόνια (φλούδες, μεμβράνες κ.λπ.)τα βάζουμε σε ένα τουλπάνι ή σε ένα ψιλό σουρωτήρι και τα πιέζουμε δυνατά πάνω από ένα μπολ για να βγάλουν τα λιγοστά υγρά τους.Με ένα μυτερό μαχαίρι σχίζουμε το λοβό βανίλιας και παίρνουμε τα σποράκια.Σε μια κατσαρόλα βάζουμε σε μέτρια φωτιά τη σάρκα των λεμονιών, τα λιγοστά υγρά, τη ζάχαρη και τα σποράκια βανίλιας και βράζουμε για περίπου 20 λεπτά, μέχρι να σιροπιάσει η μαρμελάδα, ανακατεύοντας με ξύλινη κουτάλα.Αποσύρουμε από τη φωτιά και βάζουμε ζεστή τη μαρμελάδα σε αποστειρωμένα βάζα.
Ζάχαρη,Λεμόνι,Φρούτα